
CONCLUZII: 


e Alianța Nord-Atlantică va rămâne în viitorul apropiat 
matricea de securitate a Europei, în ciuda ocazionalelor 
neînţelegeri dintre cele două părți. În viitor, aceste dife- 
rende s-ar putea perpetua şi chiar amplifica pe filieră 
geopolitică în Orientul Mijlociu, şi pe filieră economică în 
China. 


e Ecuația geostrategică a Europei nu trebuie să excludă 
în niciun caz Federaţia Rusă. Deşi inferioară din punct de 
vedere militar fostei URSS, capacitățile sale economice 
sunt în creştere, în special datorită resurselor energetice 
pe care le deține, şi de care Europa este condiționată în 
mare măsură . 


e Recenta independență a provinciei Kosovo este o altă 
sursă de dezacorduri în cadrul NATO, afectând, totodată, 
şi Uniunea Europeană. Distincția pe care Catherine 
Durandine a operat-o între Statele est-europene, care 
susțin aproape necondiționat interesele geopolitice 
americane, şi Statele vest-europene, care se opun uneori 
respectivelor interese ar putea fi, în acest caz, parțial 


invalidată, deoarece noul Statut politic al fostei provincii 
sârbeşti nelinişteşte şi chiar deranjează o parte din statele 
din estul continentului. 


e În definitiv, indiferent dacă Uniunea Europeană va evo- 
lua înspre o organizare mai integrată sau va deveni „O 
Europă confederată fără nucleu” , securitatea sa va ră- 
mâne în mare măsură condiționată de brațul militar ame- 
rican. Încercările Europei de a ieşi de sub tutela militară a 
Washingtonului nu sunt deloc lipsite de legitimitate, dar 
ele ar trebui să aibă loc progresiv, fără a dezechilibra prea 
tare parteneriatul transatlantic. Pentru Timothy Garton 
Ash, Europa încorporează două forțe antagonice: 
„eurogaullismul”, fidel viziunii bazate pe o Europă a 
națiunilor şi preferând o abordare confederată a construc- 
tiei europen, şi „euroatlanticismul”, care insistă asupra 
necesităţii menținerii conexiunii militare şi economice cu 
Statele Unite, optând totodată pentru un grad de integrare 
crescut. Marea Britanie, împreună cu Statele Europei 
Centrale şi de Est, reprezintă principalii Suporteri ai 

acestei direcții, în timp ce principalul exponent al taberei de viitorul parteneriatului transatlantic. „Orice judecată 
opuse este, bineînțeles, Franţa. Această confruntare va serioasă privind calea cea justă pe care trebuie să înain- 
decide în final „viitorul occidentului. A Un viitor sigur şi teze Europa depinde, de aceea, de aprecierea traiectoriei, 


prosper pentru Europa este condiționat, în mare măsură, 


motivelor şi intereselor Statelor Unite ale Americii. 


s5 


1. SFÂRŞITUL RĂZBOIULUI RECE ŞI NOILE 
PREOCUPĂRI LA ADRESA EUROPEI ÎNTREGITE 


Prăbuşirea zidului Berlinului în noiembrie 
1989, urmată de revoluțiile est-europene şi, în final, 
de dezmembrarea Uniunii Sovietice, au anunțat 
începutul unei noi ere a relațiilor internaționale. 
Optimismul liberal reprezenta noua tendinţă princi- 
pală în materie de filozofie politică, autori precum 
Francis Fukuyama fiind considerați emblematici în 
acest sens. „Dacă principala inovaţie politică a 
începutului secolului XX a fost invenția puter- 
nicelor state totalitare ca Germania sau Rusia, - 
scrie Fukuyama — ultimele sale decenii au dezvăluit 
imensa slăbiciune care afecta structura internă a 
acestor state. Această slăbiciune, atât de masivă şi 
neaşteptată, sugerează că lecţiile pesimiste despre 
istorie pe care se presupune că le-am învăţat de la 
acest secol trebuie regândite în totalitate.” 

Cu timpul, optimismul care a însuflețit înce- 
putul anilor 1990 s-a risipit treptat. Tranziţia difi- 
cilă şi neaşteptat de lungă a ţărilor est-europene a 
antrenat un sentiment de dezamăgire şi chiar nesi- 
craţiei politice. Tensiunile naţionaliste erau în 
creştere. În plus, teoreticienii şi politicienii realişti, 
care îşi datorau experiența formativă Războiului 
Rece, „aveau dubii consistente în legătură cu 
posibilitatea unui consens liberal asupra principiilor 
liberale”, foarte apreciate la momentul respectiv. 

Pentru unii analişti, reunificarea Germaniei sub 
umbrela NATO reprezintă evenimentul care a 
marcat sfârşitul Războiului Rece, nu colapsul 
URSS. Germania şi „problema germană” au consti- 
tuit epicentrul Războiului Rece; odată reunificată, 
în ciuda intensei opoziții sovietice, bazele politice 
ale confruntării  ideologico-geopolitice dintre 
Washington şi Moscova au fost invalidate.” Unifi- 
carea celor două Germanii nu a fost o sarcină 
uşoară, deoarece a indus dificultăți economice şi 
tensiuni sociale resimțite şi în prezent. Cu toate 
acestea, în primele zile de după consumarea eveni- 
mentului, germanii au fost animați de un intens 
sentiment național: o dureroasă nedreptate istorică 


fusese în sfârşit depăşită, Germania nemaiputând fi 
acum şantajată ca în timpul Războiului Rece de 
către autoritățile de la Kremlin (mă refer la 
Germania Federală).!” Peter Calvocoressi, pe de 
altă parte, crede că URSS-ul lui Gorbaciov nu s-a 
opus cu fermitate reîntregirii Germaniei dintr-un 
motiv pragmatic, mai puternic decât impedimentele 
de natură ideologică: aceasta era singura economie 
puternică dispusă să asiste financiar procesul de 
modernizare a infrastructurii economice sovietice. "! 

În cadrul Uniunii Europene, noua Germanie, 
deşi acceptată cu braţele deschise, a indus totuşi un 
sentiment de îngrijorare, mai ales Franţei. Pentru a 
nu compromite funcționalitatea Uniunii, şi pentru a 
finaliza odată pentru totdeauna disputa istorică a 
cărei protagonişti erau de mai bine de un secol, cele 
două ţări au ajuns la un compromis: Germania a 
încredinţat o parte importantă a controlului econo- 
miei sale Franţei care, la rândul său, îi recunoştea 
astfel rolul de locomotivă economică a UE. Cu 
toate acestea, disonanţele dintre autoritățile de la 
Paris şi cele de la Berlin erau departe de a fi înche- 
iate. Imediat după unificare, Germania a alocat un 
procent însemnat din bugetul său nou încorpo- 
ratelor districte estice, dezavantajând astfel bugetul 
UE. Gestul a fost, bineînţeles, dezaprobat de către 
francezi. Mai mult, Franța percepe Uniunea Euro- 
peană ca pe un parteneriat al naționalităților, pe 
când abordarea germană este integraționistă, având 
chiar valenţe federaliste; Franţa susține, atunci când 
consideră că este necesară, implicarea statului în 
economie, pe când Germania are tendinţa să recuze 
orice formă de keynesianism, valorizând libertatea 
pieţei; Franţa a fost refractară la ideea extinderii 
Uniunii pentru a cuprinde şi statele-est europene, 
percepând-o ca pe o ameninţare la adresa pieţei 
sale de cereale (ea fiind cel mai important 
producător de cereale al Uniunii), pe când 
Germania a încurajat-o pentru a-şi susține propriile 
proiecte industriale. !? 

Tratatul de la Maastricht, semnat în 1992, a 

însemnat „următorul pas în dezvoltarea Comu- 
nităţii”. Propensiunea estică a UE, instituționalizată 
prin intermediul Tratatului, a avut de întâmpinat 
două obstacole majore: instabilitatea şi turbulenţele 
politice care convulsionau țările Europei de Est şi 
războaiele care izbucniseră în fostele provincii 
iugoslave.” Statele est-europene, eliberate de 
dominația sovietică, pretindeau acceptarea lor în 
Uniune ca o recunoaştere a, pe nedrept, obstruc- 
ționatei, deşi autenticei lor europenităţi. Procesul 


includerii lor a fost unul lent (sau chiar prea rapid, 
pentru unii) şi presărat de bariere de natură eco- 
nomică, instituțională, şi, nu în ultimul rând, 
culturală. Pe de altă parte, conflictele din fosta 
Iugoslavie „au aruncat o lumină proastă asupra 
conducerii comune a UE”!4, deoarece liderii euro- 
peni au părut incapabili să limiteze şi să stopeze 
acest conflict doar cu forțe proprii, şi au avut 
nevoie de NATO pentru a duce operațiunea la bun 
sfârşit. 


2. STATELE UNITE „TUTORELE ” GEOPOLITIC AL EUROPEI REUNITE? 


Robert Kagan, un analist american de orientare 
conservatoare, argumentează că, după sfârşitul 
Războiului Rece, rolul geopolitic al Europei în 
lume a fost considerabil diminuat. Pierzându-şi 
rolul de principală miză a încleştării dintre SUA şi 
URSS, Europa nu mai putea influenţa deciziile 
americane în măsura în care o făcuse înainte de 
1989.15 Acest fapt a condus la tensiuni şi resenti- 
mente în cadrul parteneriatului transatlantic. Zeni- 
tul vizibilităţii lor a fost atins cu ocazia declanşării 
celui de al doilea Război din Golf (2003). Aceste 
neînțelegeri nu apăruseră însă după 1989; ele aveau 
rădăcini mult mai profunde. Începând cu anii 1960, 
SUA au admonestat Franţa, catalogând-o drept „o 
veche putere colonială în Indochina şi Algeria”, 
blam care fusese imputat Franţei şi Marii Britanii 
încă din 1956, cu ocazia Crizei Suezului. De ase- 
menea, Bonnul fusese constrâns să recunoască 
importanța superioară a relaţiilor americano ger- 
mane în raport cu cele franco-germane, fapt care 
afecta considerabil funcționalitatea internă a Comu- 
nității Europene. Pe de altă parte, şi ironiile 
muşcătoare ale Parisului la adresa Washingtonului 
depăşeau uneori anumite limite.” 

În timpul Războiului Rece, legitimitatea 
Americii era recunoscută de europeni, fiind cen- 
trată pe trei piloni principali: o „ameninţare strate- 
gică comună”, o „ameninţare ideologică comună” 
(UR SS), şi o „legitimitate structurală”, derivată din 
configurația geopolitică a Războiului Rece şi din 


conştientizarea faptului că puterea americană putea 
fi balansată eficient de către o potenţială alianță 
între Europa Occidentală şi Uniunea Sovietică.'5 
Argumentul, formulat de către Robert Kagan, este 
extins până la atribuirea prosperității prezente a UE 
protecției militare americane’, opinie împărtăşită 
şi de reputatul analist Zbigniew Brzezinski, care 
manifestă circumspecţie faţă de integrarea politică 
şi capacitatea militară a Uniunii Europene în viito- 
rul apropiat. În ciuda acestor dubii legate de functi- 
onalitatea sa internă — susține Brzezinski — rolul 
geopolitic global al Europei este inestimabil: acest 
continent, democratic şi bogat, reprezintă un „cap 
de pod” pentru interesele americane în Eurasia. În 
schimb, Washingtonul îi oferă protecție militară. 
Statele Unite ar trebui să speculeze incongruenţele 
politice dintre Franța şi Germania pentru a-şi 
impune propria accepţiune asupra parteneriatului 
militar şi economic SUA-UE.” Revenind la 
problemele interne, Brzezinski opinează că Europa 
încearcă să îşi surmonteze deficienţele politice 
printr-o expansiune estică susţinută.”! Procesul de 
extindere potențează însă confuzia Europei în 
materie de securitate, dar şi coeziunea sa politică: 
din perspectivă internă, funcționalitatea Uniunii va 
fi afectată, iar din perspectivă externă, Europa 
Unită tinde să se dividă între țările vestice, care nu 
agreează întotdeauna conduita geopolitică ame- 
ricană, şi țările estice, care o acceptă aproape fără 
rezerve. 


3. CONTESTAREA TRIUMFALISMULUI AMERICAN: O CRITICĂ 
DESCRIPTIVĂ A „GENEROZITĂȚII” WASHINGTONULUI 
FAŢĂ DE EUROPA DIN TIMPUL ŞI DE DUPĂ RĂZBOIUL RECE 

Statele Unite au încurajat tendințele 
centrifugale ale statelor membre ale Uniunii 
Europene încă din primele zile ale revoluțiilor din 
1989 — este de părere Noam Chomski. Susținând că 
Uniunea ar trebui să integreze statele est-europene 
mai puţin dezvoltate care şi-au câştigat libertatea în 
detrimentul Uniunii Sovietice, America s-a erijat în 
postura de instanță morală a lumii libere, care îşi 
oferă prompt şi dezinteresat sprijinul foştilor 
sateliți sovietici, câştigându-le astfel respectul şi 
încrederea. Dar, pentru Chomski, lucrurile nu au 
stat nici pe departe aşa. Problemele economice şi 
politice majore ale Estului au atenuat, odată cu 
trecerea anilor, capacitatea economică şi funcționa- 
litatea instituțională a Uniunii. Extinderea acesteia 
înspre est a menţinut preeminența geopolitică şi 
economică a SUA, care urmărea să menţină Europa 
într-o poziţie subordonată. Chiar şi planul Marshall 
pe care Washingtonul îl utiliza pentru a reaminti 
datoria imensă a Europei față de partenerul său 
transatlantic nu a fost atât de dezinteresat şi de 
moral pe cât s-a crezut a fi. Acest plan „«a creat 
cadrul pentru mari cantități de investiții directe în 
Europa ale companiilor americane private», punând 
bazele corporațiilor multinaționale. Business Week 
descria în 1975 multinaționalele ca pe «expresia 
economică» a «cadrului politic» instituit de factorii 
de decizie de după război, cadru în care «afacerile 
americane au prosperat şi s-au extins peste mări 
[...] fiind finanţate la început cu dolarii planului 
Marshall» şi ocrotite faţă de unele «evoluţii 
negative» de «umbrela puterii americane».””? 

Argumentația lui Chomski, provocativă şi 
incisivă, este, de asemenea, contestabilă. Statele 
Unite au contribuit la reconstrucția Europei 
Occidentale nu atât pentru a o exploata din punct 
de vedere economic, cât din rațiuni de securitate: 
aveau nevoie de un aliat puternic în confruntarea cu 
Uniunea Sovietică. Deşi nu neapărat morală (nu 
putem omite totuşi legăturile culturale profunde 
dintre cele două părţi), ideea a fost mai degrabă una 


de natură strategică: mai bine să ai de partea ta o 
Europă democrată şi prosperă, decât o Europă 
sovietică - disfuncțională economic şi social, fapt 
ce ar fi condus probabil la un nivel de combativi- 
tate sporit al elitelor politice şi militare - împotriva 
ta. Dacă în procesul de refacere economică al 
Europei, americanii au sesizat şi o oportunitate 
economică, de ce să nu profite de ea? În definitiv, 
cele mai solide alianțe sunt cele clădite pe interese 
comune, sau cel puțin congruente, iar America şi 
Europa postbelică întruneau din plin condițiile unui 
astfel de parteneriat. În plus, aceasta nu era o relaţie 
asimetrică, mercantilă, între o putere colonială şi o 
provincie umilă, supusă în totalitate arbitrariului ei, 
iar Europa a profitat la rândul ei de ea. 

De asemenea, nu trebuie uitat faptul că 
America lui Ronald Reagan a cheltuit sume uriaşe 
cu Inițiativa de Apărare Strategică, având ca 
principali creditori Germania Federală şi Japonia, 
tocmai statele pe care Washingtonul le-a asistat cel 
mai mult în perioada postbelică din punct de vedere 
economic.” Proiectul lui Reagan a contribuit, în 
mare măsură, la finalizarea Războiului Rece, 
deznodământ benefic pentru ambii parteneri 
transatlantici. În definitiv, se poate afirma, deci, că 
Statele Unite şi Comunitatea Europeană au avut o 
relație complexă şi profund interdependentă între 
1945 şi 1989 şi, cu mici excepții (Franţa lui de 
Gaulle), s-au susținut una pe alta împotriva Uniunii 
Sovietice. Apoi, promisiunile şi încurajările pe care 
administraţia Clinton le-a făcut ţărilor est-europene 
după 1989 pot fi interpretate ca o încercare de a le 
ghida politic şi economic către un comportament 
democratic şi o economie de piață funcțională (din 
păcate, fără un suport financiar semnificativ), şi, 
totodată, ca o încercare de a ranforsa rațiunea exis- 
tențială a NATO: nimeni nu putea fi sigur că 
autoritarismul era un capitol încheiat în istoria 
Rusiei sau a Europei de Est”%; pe de altă parte, noi 
amenințări geopolitice se profilau acum dinspre 
Orientul Mijlociu. 


4. SFÂRŞITUL ECLIPSEI INTERNAȚIONALE 
ȘI DISTANŢȚAREA EUROPEI DE DUPA RAZBOIUL RECE 
DE MATRICEA DE SECURITATE TRANSATLANTICĂ? 


Unii autori, precum Timothy Garton Ash, res- 
ping ideea că Europa contemporană ar putea fi de- 
finită ca un „protectorat militar” al Washingtonului. 
Ea poate conduce la deducția că Statele Unite 


conduc de facto Europa, ceea ce nu este cazul, 
chiar dacă şi cele mai puternice state europene se 
bazează încă pe forțele militare americane atunci 
când se pune problema în termenii unei operațiuni 

mai ample.” După consumarea a ceea ce John 
Lewis Gaddis a numit „pacea lungă” (1947- 
1989), dependența Europei față de Statele Unite 
„nu mai corespunde noii situații internaționale”, 
caracterizată de „reducerea riscului nuclear, 
reunificarea continentului” şi de „vigoarea regăsită 
a puterilor şi progresul construcţiei europene.” Pe 
lângă asta, europenii par să aibă (astăzi) o abordare 
mai conciliantă, mai liberală, asupra scenei rela- 
țiilor internaționale, bazată pe cooperare şi nego- 
ciere, în timp ce americanii au tendința să perceapă 
lumea ca pe un teren de luptă în care trebuie să îşi 
apere tot mai mult contestata preeminență geopo- 
litică. În ciuda acestui „clişeu”, ar trebui să dea de 
gândit faptul că în 2003, statele UE aveau de zece 
ori mai mulți soldaţi angajați în trupe de menţinere 
a păcii decât Washington-ul.”* 

Jeremy Rifkin surprinde foarte bine distonanța 
dintre, pe de o parte, aspiraţiile europenilor, şi lu- 
mea reală, deseori violentă şi instabilă, cărei trebuie 
să îi facă faţă. Astfel, „problema cu care se con- 
fruntă Europa este aceea că trebuie să trăiască în 
două lumi simultan: lumea de zi cu zi a realpolitik- 
ului şi viziunea unei lumi mai bune ce va să 
vină.” Robert Cooper, pe de altă parte, insistă 
asupra necesităţii „dublelor standarde” atunci când 


vine vorba despre securitate, în special securitatea 
Europei. Aceasta poate fi „postmodernă”, adică 
rezonabilă, cooperativă şi înclinată spre negocieri, 
dar unele părți ale lumii, în special cele „premo- 
derne”, caracterizate de instabilitate politică şi eco- 
nomică cronică, nu sunt. Soluția rezidă în coope- 
rarea cu lumea modernă - o lume a statelor-națiuni 
şi a politicii de putere, unde SUA dețin poziția 
centrală — în încercarea de a limita exportul de 
„premodernitate” care, în lumea globală, poate fi 
propagat prin relee foarte rapide şi eficiente.*! 

Lui Henry Kissinger, neînțelegerile ocazionale 
dintre America şi Europa îi par a fi mai mult 
„certuri familiale” decât autentice conflicte. În 
problemele de importanţă capitală, partenerii trans- 
atlantici au căzut întotdeauna de acord, aşa că, sus- 
ține reputatul diplomat american, subiectul nu ar 
trebui să alarmeze pe nimeni în viitorul apropiat.” 
Aceasta pare a fi cea mai judicioasă diagnoză pe 
termen scurt la adresa relațiilor americano-euro- 
pene. Datorită originilor culturale şi intereselor de 
securitate comune, Europa şi America se înca- 
drează, în perspectivă globală, în aceeaşi textură 
teleologică: au scopuri similare, în ciuda faptului că 
îşi face apariţia o tot mai serioasă dezbatere asupra 
mijloacelor de a le pune în practică. 


5. DILEMA CENTRALĂ A SECURITĂȚII EUROPENE 


Ar trebui Uniunea Europeană să investească 
mai mult în propria securitate, sau ar trebui să aibă 
încredere, cum a făcut şi până acum, în NATO? 
Aceasta este întrebarea principală în materie de 
geopolitică la care autoritățile de la Bruxelles 
trebuie să răspundă. Chiar dacă armatele statelor 
membre ale Uniunii devin din ce în ce mai profe- 
sionale”, există câteva obstacole pe care europenii 
le întâmpină în încercarea de a deveni tot mai 
independenţi din punct de vedere militar. Aici, 
tendinţele geopolitice centrifugale ale ţărilor euro- 
pene îşi fac simţite prezența cu intensitate. State ca 
Marea Britanie sau Olanda au tendința să aprecieze 
Alianţa Atlantică mai mult decât o forță militară 
europeană independentă. Proiectul european al unei 
forțe de reacție rapidă este — susțin ele — redundant 
cu forța de reacţie rapidă a NATO, care este, de 
altfel, şi mult mai eficientă: în cazuri urgente, 
trupele NATO pot interveni în cinci până la 30 de 
zile, în timp ce trupele europene au nevoie de cel 
puţin 60 de zile pentru operaţiuni de acest gen." 


Pe de altă parte, fondatoarele UE, Franța şi 
Germania, încearcă să creeze o forță de securitate 
comună, dar prima, în inerția sa gaullistă, doreşte 
ca această forță să fie independentă de NATO, în 
timp ce ultima încearcă să găsească o abordare mai 
consensuală între o forță de securitate europeană 
independentă şi parteneriatul transatlantic. Apă- 
rarea Europei este problematică şi dintr-un motiv 
de natură internă: tensiunile dintre „suveranitatea 
națională şi integrarea europeană”*€, care nu par să 
fie atât de uşor surmontabile. 

În final, discrepanţa dintre capacităţile militare 
ale Washingtonului şi cele ale Europei Unite 
vorbeşte de la sine. „Cheltuielile militare americane 
depăşesc următoarele nouă bugete militare, în ordi- 
nea mărimii, împreună. Statele Unite ale Americii 
sunt răspunzătoare pentru 80% din bugetul mondial 
pentru cercetare şi dezvoltare militară şi 40% din 
cheltuielile militare mondiale”, procentaje vala- 
bile înainte de izbucnirea celui de al Doilea Război 
din Golf. Cu toate acestea, întrebarea centrală se 

păstrează: sunt eforturile europene în vederea 
construcției unui cadru de securitate autonom sau 


chiar independent în raport cu Alianța Atlantică 
inutile? 


6. SECURITATEA EUROPEANĂ ÎN ACCEPȚIUNE AMERICANĂ 


Poziţia americană relativ la securitatea Europei 
este caracterizată de un înalt grad de ambivalenţă. 
Se poate afirma chiar că Washingtonul împărtă- 
şeşte, în mare, aceleaşi dubii ca şi partenerul său 
transatlantic referitor la acest subiect. Există voci, 
ca cea a realistului Robert Kagan, care pretind o 
creştere a bugetului militar european în vederea 
obținerii unei balanţe a costurilor militare în cadrul 
Alianţei, balanță care înclină disproporționat de 
mult spre talerul american. „Vacanţa strategică” a 
Bruxellesului este incorectă şi costisitoare pentru 
partenerul american. Europa ar trebui să renunțe la 
statutul de putere militară defensivă şi să înceapă să 
îşi amelioreze şi proiecteze mai ferm capacitățile 
militare în exterior, alături de Statele Unite.’ 
Zbigniew Brzezinski, după ce scrie că „Statele 
Unite şi Uniunea Europeană reprezintă, împreună, 
nucleul dur al stabilității politice şi al bunăstării 
economice globale”, deplânge frecventele dezacor- 
duri pe care cele două „entități? le au în prezent, 
acuzând Europa că are un buget militar cu mult sub 
nivelul celui american.” Mai mult, „Europa este 
beneficiarul economic al rolului stabilizator, politic 
şi militar, pe care SUA şi l-au asumat atât în 
Orientul Mijlociu (de al cărui petrol Europa este 
dependentă mai mult chiar decât America), cât şi în 
Orientul îndepărtat (zonă în care interesele eco- 
nomice europene sunt în creştere). Pentru ameri- 
canul de rând, Europa este, într-adevăr, o 
profitoare.”" 

Dar când Franţa şi Marea Britanie au iniţiat, în 
1998, un proiect menit să afirme cu tărie 
dimensiunea militară a Uniunii Europene, 
(„Declaraţia de la St. Malo”), anumite neliniști 
americane au început să prindă contur. Politica 
Europeană de Securitate şi Apărare (PESA), deşi a 
eşuat în timpul conflictului kosovar din 1999, 
necesitând sprijinul consistent al NATO pentru 
pacificarea regiunii, a fost percepută la Washington 
ca având potenţial subminator pentru Alianța Nord- 
Atlantică.” „În noiembrie 2000, secretarul de stat 
din acea vreme, Madeleine Albright, a formulat 
poziția oficială a Administraţiei Clinton în această 
chestiune prin publicarea a ceea ce s-a numit «cei 
trei D». PESA nu trebuie să ducă la decuplarea 


apărării europene de NATO; noua organizație mili- 
tară nu trebuie să dubleze capacitățile militare 
NATO; şi forța de reacție rapidă europeană nu 
trebuie să discrimineze țările membre NATO care 
nu aparțin Uniunii Europene.” Henry Kissinger a 
fost de asemenea îngrijorat de posibila indepen- 
dență militară a UE. Referitor la aceasta, fostul 
secretar de stat scria că „autonomia pare să fie 
trăsătura sa distinctivă, iar cooperarea cu NATO 
pare să fie concepută ca şi un caz special." 
Kissinger a identificat cu acuratețe noua dilemă 
americană în raport cu securitatea europeană: „Va 
lăsa identitatea emergentă a Europei loc pentru un 
parteneriat atlantic?” 

Fricţiunile transatlantice de la început de 
mileniu îi par a fi generate, în principal, de 
experienţe politice diferite, dar, la fel ca şi în cazul 
cărții sale precedente, Diplomaţia, este convins că 
America şi Europa vor colabora în continuare, iar o 
apărare europeană separată cu strictețe de NATO 
este un „nonsens”*, „Generaţia aflată în funcţie la 
începutul noului mileniu în aproape |toate, sic!] 
țările din Europa occidentală reprezenta partide de 
centru-stânga care îşi  obținuseră experiența 
formativă într-un tip sau altul de protest anti- 
american. Chiar şi în Statele Unite, mulți angajați 
ai departamentului de politică externă al 
administrației Clinton crescuseră cu convingerea că 
America nu avea niciun drept de a-şi proiecta 
puterea în exterior până când nu se confrunta cu 
neajunsurile interne şi nu le depășea (...). În vreme 
ce generația fondatoare trata Alianța Atlantică ca 
pe punctul de pornire al unei uniuni a 
democraţiilor, generaţia protestatarilor priveşte 
NATO ca pe o relicvă a Războiului Rece, dacă nu 
cumva ca pe un obstacol în calea depăşirii 
acestuia.” 

Deşi analiza lui Kissinger este, ca întotdeauna, 
pertinentă, nu trebuie scăpat din vedere faptul că 
circumstanțele geopolitice de la sfârşitul celui de al 
Doilea Război Mondial erau foarte diferite com- 
parativ cu prezenta situaţie. Statele Unite şi Europa, 
liderii şi experiențele politice a celor două părți 
erau, de asemenea, foarte diferite. Mai departe, 
Kissinger susţine că, în absența prezenței regu- 

latoare americane, statele vest-europene ar reintra 
pe făgaşul naționalist care aproape le-a distrus în 
prima jumătate a secolului XX, dar, „de data 
aceasta, nu prin război, ci prin intermediul unei 
epuizante rivalități naționale”, care va conduce în 
final la subminarea proiectului european." 

Este adevărat că Europa secolului XX a fost 
devastată de două războaie mondiale, iar, după 
încheierea celui de al doilea, a fost reconstruită 
economic de americani; este de asemenea adevărat 
că, în timpul Războiului Rece, Europa nu ar fi 
reuşit să facă față de una singură colosului sovietic, 
Şi, chiar şi astăzi, securitatea „bătrânului continent” 


chiar ranforsa rolul paternal pe care Washingtonul 
îl exercită de mai bine de jumătate de secol asupra 
Europei este în mare măsură contestabil. Spectrul 
relațiilor internaţionale s-a schimbat enorm după 
sfârşitul Războiului Rece, iar renăscuta identitate 
europeană nu poate fi afirmată decât prin deza- 
corduri temporare şi, ocazional, opoziție față de 
„tutorele” său transatlantic. 

Deocamdată însă, după cum susțin Barry 
Buzan şi Ole Weaver, deşi UE este o putere de talie 
globală, ea este în aceeaşi măsură caracterizată de 
un grad înalt de ambivalență atunci când se pune 
problema stabilirii priorităților unei agende de 


securitate globală, a coerenței şi coezivității 
acesteia.” 


este dependentă de capacitatea militară a Statelor 
Unite, dar intenţia lui Kissinger de a menține, şi 

PROPUNERE 


e Criza economică globală va putea fi suportată mai uşor de Uniunea Europeană dacă 
aceasta optează pentru menținerea unui grad de colaborare ridicat cu Statele Unite. În 
această perioadă, riscurile şi amenințările la adresa securității globale ar putea lua 
proporții. Prevenirea şi limitarea lor ar fi mult mai eficientă în condițiile unei strânse 


cooperări între cele două părți. 

